open-index/open-wikipedia-markdown huggingface dataset:
Fútbol indoor

Partido ó aire libre|250px|miniatura
[miniatura|250px|Partido en [Singapur]]
O **fútbol indoor** é unha variedade de fútbol caracterizada por xogarse nun terreo de menores dimensións e polo uso de paredes como un elemento máis do xogo, como nas pistas de hóckey sobre xeo.

É bastante común nos Estados Unidos e o Canadá, onde hai ligas profesionais e afeccionadas dedicadas ó fútbol indoor. Tamén ten certa importancia en México, o Brasil (onde é coñecido como **showbol**) e no Reino Unido.

Desde 2007 existe en España a liga nacional de fútbol indoor, na que participan os 9 equipos que gañaron algunha liga de fútbol. Nas tres edicións disputadas os campións foron o Deportivo da Coruña, en 2 ocasións, e o FC Barcelona.

## Regras 
* Terreo de xogo: adoita ser de céspede artificial e ten unhas dimensións variables, aínda que a miúdo similares ás doutros deportes como o fútbol sala (ao redor de 40 x 20 m). Os límites do terreo de xogo están formados por muros de altura superior a 1 metro. Aínda que adoita disputarse en pista cuberta, tamén se pode practicar ao aire libre. 
* Equipos: cada equipo está formado por 5 xogadores, 4 de campo e un porteiro, podendo realizarse tantas substitucións como se desexe. 
* Uso das paredes: os muros que delimitan o terreo de xogo poden utilizarse coma se tratásense dun elemento máis do mesmo ou dun compañeiro, o que permite realizar xogadas e tácticas radicalmente distintas ás utilizadas en fútbol e fútbol sala. Só se a pelota excede a vertical das paredes ou choca co teito do pavillón, producirase un saque de banda, que haberá de realizarse cunha soa man e por baixo da cintura.

## Véxase tamén 
### Outros artigos 
* Liga española de fútbol indoor

### Ligazóns externas 
* Liga de fútbol indoor de España
Hai un paraíso

***Hai un paraíso*** é o sétimo álbum de estudio do grupo de folk galego Luar na Lubre. Foi publicado o 30 de marzo de 2004, baixo o selo Warner Music.

O disco gravouse nos estudios Bruar da Coruña, entre os meses de decembro de 2003 e xaneiro de 2004. Foi producido por Bieito Romero e Xabier Ferreiro.

## Lista de cancións 
## Colaboracións 
* Elías García: bouzouki
* Alfonso Morán: contrabaix, baixo eléctrico
* Nani García: teclados
* Wafir Gibril: laúd árabe
* Sara Louraço Vidal: voz en “O meu país”

## Véxase tamén 
### Ligazóns externas 
* Páxina oficial do grupo
* Datos do álbum en itunes.apple.com
Shimizu S-Pulse

O **Shimizu S-Pulse** (en xaponés, 清水エスパルス) é un club de fútbol xaponés de Shimizu, en Shizuoka. Fundouse o 1 de maio de 1991 e compite na J. League.

## Estadio 
O Shimizo S-Pulse disputa os seus partidos como local no estadio Nihondaira, que ten capacidade para 20.399 espectadores e céspede natural. Debido á capacidade reducida do campo Nihondaira, é habitual que o equipo dispute partidos de Liga e Copa noutros campos, sendo o máis habitual o estadio Ecopa de Shizuoka para os encontros fronte ao Júbilo Iwata. Está prevista unha expansión de capacidade para dar cabida a máis seguidores.

O S-Pulse adestra en Miho Ground, un campo onde además as categorías inferiores disputan os seus partidos e onde o equipo dispón das súas oficinas centrais desde a súa creación.

## Véxase tamén 
### Ligazóns externas 
* Páxina oficial do club
OLED

[miniatura|[Sony XEL-1 (2008), primeiro televisor en empregar unha pantalla OLED, e tamén o máis pequeno en produción (3 mm)]]
Un **OLED**, acrónimo de ***organic light-emitting diode*** tamén chamado ***organic EL*** (en galego, ***díodo orgánico emisor de luz***), é un tipo de LED no que a capa electroluminiscente é unha película de materia orgánica que xera e emite luz en resposta a unha determinada estimulación eléctrica. A capa de material semicondutor orgánico sitúase entre dous eléctrodos, e normalmente cando menos un deses eléctrodos é transparente.

## Desenvolvemento 
Os OLED utilízanse en pantallas de televisor, monitores, móbiles ou PDA, e tamén se usan en fontes de luz para iluminar espazos, debido ao seu estadio de desenvolvemento aínda emiten menos luz por unidade de área que os baseados no sistema LED.

Unha pantalla OLED non precisa retroiluminación, o que lle confire un nivel de grises máis profundos e posibilita que sexa máis fina e lixeira que a LCD. De xeito semellante, en condicións de pouca luz ambiente, como cuartos escuros, unha pantalla OLED pode ter unha proporción de contraste máis alta que unha pantalla LCD usando lámpadas fluorescentes de cátodo frío ou o máis recentemente desenvolvido retroiluminación LED.

Existen dúas familias principais OLED, as baseadas en pequenas moléculas e aquelas que empregan polímeros. Ao engadir ions móbiles ao OLED créase a célula electroquímica luminescente ou LEC, que ten un modo de operación diferente.

Os dispositivos OLED poden usar un método de corrente matriz, que pode ser:
* Pasiva (PMOLED), utilizada sobre todo en pequenas pantallas
* Activa (AMOLED), que require un transistor de película fina, empregado sobre todo en pantallas grandes.

## Véxase tamén 
### Outros artigos 
* LED
* Orgánico

### Ligazóns externas 
* *What is Organic EL - Electroluminescence* (youtube.com, en inglés)
Unión Polideportiva Plasencia

A **Unión Polideportiva Plasencia** é un club de fútbol español da cidade de Plasencia. Fundouse en 1974 e compite en Terceira División.

## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ªB**: 5 
* **Tempadas en 3ª**: 28
* **Mellor posto en Segunda B**: 13º (tempadas: 1985-86 e 1997-98)
* **Peor posto en Segunda B**: 17º (tempadas: 1988-89 e 1998-99)

## Xogadores famosos
* César Villafañe
* Ibón Arrieta
* Mariano Hoyas
* Jose Sigüenza
* Carlos Barraso
* Pepeo Calleja

## Véxase tamén
### Ligazóns externas
*Páxina oficial do club
Fampousa, A Baña, A Baña

**Fampousa** é un lugar da parroquia da Baña no concello coruñés da Baña na comarca da Barcala. Sitúase na ladeira dun monte de pendente acusada. Linda ao norte con Vilarnovo e Canlís e ao leste con Salvande.

## Demografía 
Tiña 31 habitantes no ano 2016 segundo datos do Instituto Nacional de Estadística, dos cales 13 eran homes e 18 eran mulleres. No 2009 eran 45 persoas rexistradas: 24 homes e 21 mulleres.

## Paisaxe 
Núcleo tradicional concentrado, se ben atópanse algunhas vivendas separadas. No núcleo tradicional alternanse vivendas novas con casa rural de pedra bastante deteriorada.

Existen 9 hórreos catalogados, algún nun mal estado de conservación.

Pequenas hortas e froiteiras nas inmediacións das vivendas. É unha zona de gando ovino con parcelas a pastos e tamén a milleiras. Xa máis afastados hai carballos, piñeiros e eucaliptos.

## Servizos urbanísticos 
## Notas 
## Lugares e parroquias
### Lugares da Baña
### Parroquias da Baña
Guende, A Baña, A Baña

**Guende** é un lugar da parroquia da Baña no concello coruñés da Baña na comarca da Barcala. Atópase na ladeira dun monte de pendente acusada. Linda ao sur con Xasoso.

## Demografía 
Tiña 20 habitantes no ano 2016 segundo datos do Instituto Nacional de Estadística, dos cales 9 eran homes e 11 eran mulleres. No 2009 eran 22 persoas: 10 homes e 12 mulleres.

## Paisaxe 
A tipoloxía da aldea é un núcleo concentrado, non tradicional, existindo unha alternancia de casas rurais de pedra con vivendas novas, ambas con numerosos anexos. Cara ó exterior do núcleo atópanse vivendas tipo "chalet".

Pódese encontrar alpendres de pedra, bloque ou ladrillo, de grandes dimensións para animais de granxa coma ovellas ou galiñas, para maquinaria agrícola, apeiros de labranza, almacén ou garaxe.

Existen 11 hórreos catalogados, algúns nun mal estado de conservación.

Existen pequenas hortas, árbores frutais e vides. Fóra do núcleo aparecen pastos e milleirais e xa máis lonxe piñeiros, eucaliptos e carballos.

## Servizos urbanísticos 
## Notas 
## Lugares e parroquias 
### Lugares da Baña 
### Parroquias da Baña
Encerado interactivo

[miniatura|Encerado interactivo no [CeBIT de 2007]]
Un **encerado interactivo** ou **encerado dixital interactivo** (**EDI**), é unha gran pantalla interactiva conectada a un ordenador e proxector que permite visualizar o escritorio do computador nunha superficie lisa e ríxida que fai de pantalla, montada normalmente nunha parede ou nun moble de soporte, onde os usuarios controlan o ordenador usando un bolígrafo, dedo ou outro procedemento, dando interactividade á imaxe.
## Desenvolvemento 
O encerado interactivo utilízase para o ensino, en reunións corporativas e de grupos de traballo, para o adestramento deportivo ou en estudios de televisión. Nalgúns países, como é o caso do Reino Unido a súa implantación comezou co século XXI e foi rápida, así en 2004, 26% das clases de primaria nese país dispuñan desta tecnoloxía. e en 2007 o 100% das escolas de primaria e o 98% das de secundaria tiñan estes aparellos.. En Galicia comezou a implantarse no curso 2005/2006 con 200 unidades nos centros de infantil e primaria, e no ano 2009 contábanse 1465 unidades, converténdose na primeira comunidade autónoma de España onde todos os centros educativos contaban con cando menos un encerado interactivo.

Os encerados interactivos permiten facer anotacións manuscritas, así como gardalas, imprimilas, envialas por correo electrónico e exportalas a diversos formatos, así como tamén operar calquera software cargado no ordenador ao que está conectado, como navegadores web ou software propietario, usar software para capturar notas escritas nun encerado branco ou nunha taboíña gráfica, visualizalos en Internet ou controlar o ordenador mediante arrastrar e soltar.

## Notas 
## Véxase tamén 
### Ligazóns externas 
* *O encerado interactivo como recurso na aula*
* Recuncho do encerado dixital no Portal Galego de Contidos Educativos
* Actividades para o encerado dixital interactivo do CEIP Ría de Vigo
* Asociación Encerado Dixital de Galicia
Xasoso, A Baña, A Baña

**Xasoso** é un lugar da parroquia da Baña no concello coruñés da Baña na comarca da Barcala. Linda ao oeste con Salvande e ao norte con Guende. No linde con Guende sitúase un posible asentamento defensivo de época medieval, o Castrallón de Xasoso.

## Demografía 
Tiña 10 habitantes no ano 2016 segundo datos do Instituto Nacional de Estadística, dos cales 5 eran homes e 5 eran mulleres. No 2009 eran 17 habitantes: 11 homes e 6 mulleres.

## Paisaxe 
Núcleo tradicional disperso de vivendas localizadas ao longo dunha pista que cruza o núcleo de leste para oeste. Predomina a vivenda nova e tipo chalé sobre a tradicional de pedra, bastante deteriorada.

Existen 2 hórreos catalogados.

Os cultivos existentes son pequenas hortas e árbores froiteiras, e pastos, carballos e eucaliptos.

## Servizos urbanísticos 
## Notas 
## Lugares e parroquias
### Lugares da Baña
### Parroquias da Baña
Liñares, A Baña, A Baña

**Liñares** é un lugar da parroquia da Baña no concello coruñés da Baña na comarca da Barcala. Sitúase na ladeira dun monte de forte pendente. Linda ao sur con San Salvador. Existe un castro pero está nun estado de moi mala conservación, afectado por novas construcións e traballos agrícolas.

## Demografía 
Tiña 20 habitantes no ano 2016 segundo datos do Instituto Nacional de Estadística, dos cales 11 eran homes e 9 eran mulleres. No 2009 eran 31 habitantes: 15 homes e 16 mulleres.

## Paisaxe 
A tipoloxía é a dun núcleo concentrado tradicional. A maioría das edificacións son casas rurais tradicionais de pedra de pequenas dimensións, bastante deterioradas e con numerosos anexos. Nos últimos tempos construíronse varias casas de tipo chalé

Hai 7 hórreos catalogados nesta lugar.

Lugar de grande altitude no que existen pequenas hortas, froiteiras, milleiras, pastos e xa máis afastado das vivendas, toxeiras, piñeiros, eucaliptos, carballos e castaños.

## Servizos urbanísticos 
## Notas 
## Lugares e parroquias 
### Lugares da Baña 
### Parroquias da Baña
Paredes, A Baña, A Baña

**Paredes** é un lugar da parroquia da Baña no concello coruñés da Baña na comarca da Barcala. Sitúase na ladeira dun monte de pendente acusada.

## Demografía 
Tiña 28 habitantes no ano 2016 segundo datos do Instituto Nacional de Estadística, dos cales 8 eran homes e 20 eran mulleres. No 2009 eran 44 habitantes: 16 homes e 28 mulleres.

## Paisaxe 
No conxunto de edificacións diferencianse dúas zonas: unha zona concentrada tradicional na que predomina a casa rural de pedra con numerosos anexos e outra dispersa non tradicional de vivenda nova e tipo chalé.

Son 7 os hórreos que están catalogados nesta aldea.

Os cultivos presentes son pequenas hortas e froiteiras nas zonas máis cerca das vivendas e pastos e milleiras nunha franxa máis afastada.

## Servizos urbanísticos 
## Notas 
## Lugares e parroquias 
### Lugares da Baña 
### Parroquias da Baña
Salvande, A Baña, A Baña

**Salvande** é un lugar da parroquia da Baña no concello coruñés da Baña na comarca da Barcala. Sitúase na ladeira dun monte de pendente moderada. Linda ao leste con Xasoso.

## Demografía 
Tiña 2 habitantes no ano 2016 segundo datos do Instituto Nacional de Estadística: 1 home e 1 muller. Non obstante, en 2024 xa estaba deshabitado.

## Paisaxe 
Pequeno núcleo de casas rurais de pedra de grandes dimensións e en bo estado de conservación.

Existen 2 hórreos catalogados.

Terreos bastante húmidos adicados na súa maioría a pastos e milleirais.

## Servizos urbanísticos 
## Lugares e parroquias
### Lugares da Baña
### Parroquias da Baña
## Notas 
## Véxase tamén 
### Outros artigos 
* Lugares da Baña
San Salvador, A Baña, A Baña

**San Salvador** é un lugar da parroquia da Baña no concello coruñés da Baña na comarca da Barcala. Segundo o Instituto Nacional de Estadística en 2016 tiña nove habitantes (tres homes e seis mulleres), catro menos ca en 2009 (cinco homes e oito mulleres nese ano).
## Toponimia
O topónimo **San Salvador** (do latín ) é un haxiotopónimo referido a Xesús de Nazaret, e débese á presenza no lugar dunha ermida baixo dita advocación. Celébrase a festa do santo o 6 de agosto.

## Xeografía
Sitúase na ladeira dun monte de forte pendente descendente en dirección leste. Linda con Liñares ao norte. Trátase dun núcleo non tradicional disperso de vivendas vinculadas a estrada A Baña - Carballeira. Catalogáronse cinco hórreos. Os cultivos presentes son pequenas hortas, froiteiras, vides nas zonas máis próximas ás vivendas e pastos, milleirais, eucaliptos e piñeiros nas máis afastadas.

## Notas 
## Lugares e parroquias 
### Lugares da Baña 
### Parroquias da Baña
Señor, A Baña, A Baña

**Señor** é un lugar da parroquia da Baña no concello coruñés da Baña na comarca da Barcala. Atópase na ladeira dun monte de pendente suave descendente en dirección noroeste. É o núcleo máis ao sur da parroquia.

## Demografía 
Tiña 60 habitantes no ano 2016 segundo datos do Instituto Nacional de Estadística, dos cales 28 eran homes e 32 eran mulleres. No 2009 eran 66 habitantes: 33 homes e 33 mulleres.

## Paisaxe 
Distínguense dúas zonas edificadas, unha concentrada tradicional e outra dispersa non tradicional. Na zona concentrada predomina a casa rural de pedra mais debido ao seu estado a maioría viven en casas novas ou tipo chalé. Na zona dispersa predominan estas últimas.

Existen 14 hórreos catalogados, algúns nun mal estado de conservación.

Nas zonas máis próximas ás vivendas encontranse pequenas hortas, árbores froiteiras e vides, ademais de milleirais e pastos. A maior distancia pódense atopar piñeiros, carballos, castaños e eucaliptos.

## Servizos urbanísticos 
## Notas 
## Lugares e parroquias 
### Lugares da Baña 
### Parroquias da Baña
Solsonès

250px|miniatura|dereita|Port del Comte
250px|miniatura|dereita|Encoro da Llosa del Cavall
O **Solsonès** é unha comarca da provincia de Lleida, en Cataluña. Limita coas comarcas de Alt Urgell, Berguedà, Bages, Segarra, Anoia e Noguera, e a súa capital é Solsona. En 2009 tiña 13.759 habitantes.

## Concellos 
## Véxase tamén 
### Ligazóns externas 
*Consell Comarcal do Solsonès 
*Sitio web de Turismo
Vilarnovo, A Baña, A Baña

**Vilarnovo** é un lugar da parroquia da Baña no concello coruñés da Baña na comarca da Barcala. Atópase nunha ladeira dun monte de pendente acusada descendente, dirección leste. Linda ao oeste con Canlís.

## Demografía 
Tiña 18 habitantes no ano 2016 segundo datos do Instituto Nacional de Estadística, dos cales 8 eran homes e 10 eran mulleres. No 2009 eran 21 habitantes: 12 homes e 9 mulleres.

## Paisaxe 
Núcleo de tipoloxía semitradicional concentrado. Predomina a vivenda nova e tipo chalé, sobre a tradicional, bastante deterioriada, abandonada ou en ruínas.

Existen 5 hórreos catalogados.

Cerca das vivendas existen pequenas hortas, árbores froiteiras e vides. A maioría das terras dedícanse a pastos para o gando caprino e ovino. Fóra do núcleo aparecen castaños, carballos, eucaliptos e piñeiros.

## Servizos urbanísticos 
## Notas 
## Lugares e parroquias 
### Lugares da Baña 
### Parroquias da Baña
César Mera

**César José Mera Rodríguez**, nado na Cañiza o 7 de marzo de 1945, é un político galego do PPdeG.

## Traxectoria 
Foi nomeado alcalde da Cañiza en xaneiro de 1976. En 1979 encabezou a candidatura de UCD e foi reelixido cunha ampla maioría absoluta, con 12 dos 13 concelleiros. En 1983 pasou a formar de Alianza Popular (logo Partido Popular) e revalidaría a alcaldía con maioría absoluta nos sucesivos comicios ata que en 2011 renunciou a presentarse á reelección e abandonou a primeira liña política. 

Foi deputado na Deputación de Pontevedra a partir de 1979. Foi o seu vicepresidente a partir de 1987, sendo presidente Xosé Cuíña. Trala dimisión deste para ser Conselleiro na Xunta de Galicia pasou a ocupa-la presidencia a comezos de 1990, manténdose no cargo ata 1995. Foi Senador electo por Pontevedra na V, VI, VII e VIII lexislaturas (1993-2008).

## Véxase tamén 
### Outros artigos 
* Lista de senadores galegos desde a Transición
* Eleccións municipais na Cañiza
### Ligazóns externas 
*Ficha no Senado
TFT LCD

miniatura|Monitor TFT LCD
**TFT-LCD** (**Thin film transistor liquid crystal display**) é unha variante de LCD que emprega tecnoloxía de transistor de película delgada (TFT) para mellorar a cualidade de imaxe. 
## Desenvolvemento 
TFT LCD é un tipo de *LCD de matriz activa*, non obstante este termo considerarse sinómino da LCD. Emprégase en televisores, monitores, móbiles, sistemas de videoxogo de man, PDA, sistemas de navegacións, proxectores etc.. En computación están a substituír os tubos de raios catódicos.

## Notas
Almadén

**Almadén** é un concello español da provincia de Cidade Real, en Castela-A Mancha. Situado a 589 metros de altitude, ten unha poboación de 6.175 habitantes (2010).

Posúe unhas importantes minas de cinabrio, mineral do que se extrae mercurio. As reservas deste mineral son as máis grandes do mundo e eran xa explotadas en tempos de Estrabón, Vitrubio e Plinio, que aluden ao cinabrio de Almadén ao mencionar a próxima cidade romana de Sisapo, situada no val de Alcudia.

## Véxase tamén 
### Ligazóns externas 
* Información turística da comarca de Almadén 
* Información e visita virtual ao Parque Mineiro
Arzón, Barcala, A Baña

**Arzón** é un lugar da parroquia de Barcala no concello coruñés da Baña na comarca da Barcala. Tiña 25 habitantes no ano 2016 segundo datos do Instituto Nacional de Estadística, dos cales 12 eran homes e 13 eran mulleres. No 2009 eran 30 habitantes: 15 mulleres e 11 homes.

## Lugares e parroquias 
### Lugares de Barcala 
### Parroquias da Baña
Box Office Mojo

250px|miniatura|dereita|Logo da páxina web.
**Box Office Mojo** é unha páxina web que achega información sobre filmes. A web comezou a funcionar en agosto de 1998 e conta cunha media de máis dun millón de visitantes ao mes. A información que proporciona actualízase constantemente; entre estes datos atópanse os referentes ás recadacións dos filmes. En xullo de 2008, Amazon.com mercou o sitio a través do seu filial da Internet Movie Database.

## Notas 
## Véxase tamén 
### Ligazóns externas 
* Box Office Mojo
Cores, Barcala, A Baña

**Cores** é un lugar da parroquia de Barcala no concello coruñés da Baña na comarca da Barcala. Segundo o Instituto Nacional de Estadística en 2016  tiña 14 habitantes (oito homes e seis mulleres), catro menos ca en 2009 (dez mulleres e oito homes).

## Lugares e parroquias 
### Lugares de Barcala 
### Parroquias da Baña
Groba

O topónimo **Groba** pode referirse a:

;En Galiza
***Groba**, lugar da parroquia de Ponte Veiga, no concello do Carballiño;
***Groba**, lugar da parroquia de Golmar, no concello da Laracha;
***A Groba**, lugar da parroquia de Moldes, no concello de Boborás;
***A Groba**, lugar da parroquia de Lebosende, no concello de Leiro;
***A Groba**, lugar da parroquia de Ribadetea, no concello de Ponteareas;
***A Groba**, lugar da parroquia de Sanín, no concello de Ribadavia;
***A Groba de Abaixo**, lugar da parroquia de Larín, no concello de Arteixo;
***A Groba de Arriba**, lugar da parroquia de Larín, no concello de Arteixo;
***A Costa da Groba**, lugar da parroquia de Guláns, no concello de Ponteareas.

Amais, como apelido pode referirse a:

***Rogelio Groba Groba**, músico e compositor galego(n. 1930).

;Río, serra e monte de Galiza
***Río Groba**, río do Val Miñor;
***Serra da Groba**, serra da comarca do Baixo Miño;
****Alto da Groba**, monte máis alto de dita serra;

## Véxase tamén
### Outros artigos
***A Grobia**, lugar da parroquia de Leiro,, no concello de Abegondo.
Paula Abdul

**Paula Julie Abdul**, nada o 19 de xuño de 1962 en San Fernando (California), é unha cantante, letrista, bailarina, coreógrafa e personalidade de televisión estadounidense de orixe siria xudía e canadense.

## Traxectoria 
Mentres estudaba na universidade Abdul superou unha selección para ser animadora dos Los Angeles Lakers, en 1982 encargouse da coreografía do vídeo do sinxelo *Torture* de The Jackson 5, converténdose en coreógrafa habitual durante a década de 1980 de vídeos musicais de múltiples grupos e cantantes. En 1988 lanzou o seu primeiro álbum, *Forever Your Girl*, que foi un éxito, dándolle fama como cantante de música pop-R&B, conseguindo varios éxitos a finais da década 1980 e comezos da década de 1990. Conseguiu ter seis sinxelos números un no Billboard Hot 100 e gañou un Grammy por "Opposites Attract" e dous Emmys pola súa coreografía.

Despois deste período de éxito inicial unha serie de problemas afectaron á súa vida profesional e persoal, ata que ela volveu á fama na década de 2000 como xuíza na serie de televisión, *American Idol* (2002-2009).

## Notas
Mogi Mirim Esporte Clube

O **Mogi Mirim Esporte Clube** é un club de fútbol brasilerio da cidade de Mogi Mirim, no Estado de São Paulo. Fundouse en 1932 e compite no Campionato Paulista de Futebol - Segunda Divisão.

## Xogadores 
### Cadro actual 
### Xogadores famosos 
*  Giovanni (2008-09)
*  Rivaldo (1992, 2011)
*  Hamílton (2005)

## Palmarés 
* **Campionato Paulista Série A2 (2)**: 1985, 1995.
* **Copa 90 Anos de Futebol (1)**: 1992.
* **Torneio Ricardo Teixeira (1)**:1993.

## Véxase tamén 
### Ligazóns externas 
* Páxina oficial do club
Vesía, A Baña, A Baña

**Vesía** é un lugar da parroquia da Baña no concello coruñés da Baña na comarca da Barcala. Atópase na ladeira dun monte de pendente acusada descendente en dirección sueste.

## Demografía 
Tiña 33 habitantes no ano 2016 segundo datos do Instituto Nacional de Estadística, dos cales 15 eran homes e 18 eran mulleres. No 2009 eran 45 habitantes: 19 homes e 26 mulleres.

## Paisaxe 
Núcleo non tradicional con dúas zonas: unha concentrada bastante tradicional e outra dispersa non tradicional. Na zona concentrada hai un predominio da casa rural de pedra, bastante deterioriada. Na zona dispersa predomina a casa nova e tipo chalé de grandes dimensións.

Existen 6 hórreos, a maioría en bo estado de conservación.

Atópanse pequenas hortas e froiteiras, pastos e milleirais, e piñeiros, carballos, castaños e eucaliptos.

## Servizos urbanísticos 
## Notas 
## Lugares e parroquias
### Lugares da Baña
### Parroquias da Baña
Juan Carlos Garrido

**Juan Carlos Garrido Fernández**, nado en Valencia o 29 de marzo de 1969, é un adestrador de fútbol español. Actualmente adestra ó Real Betis Balompié.

## Véxase tamén 
### Ligazóns externas 
* Datos do adestrador en bdfutbol.com
Makea Vakatini Ariki

A dinastía **Makea Vakatini Ariki** é xunto coa dos Makea Karika Ariki e a dos Makea Nui Ariki unha das tres liñas de ariki da tribo (*vaka*) de Teauotonga en Rarotonga (Illas Cook).

## Historia 
A dinastía fundouse a mediados do século XVIII logo que Makea Te Patua Kino decidira conferir un título de ariki os fillos maiores das súas tres donas, o maior Makea Pini recibiu o título de Makea Nui Ariki, o segundo Makea Keu o de Makea Karika e o máis novo Makea Vakatini I o de Makea Vakatini Ariki.
## Arikis 
* Makea Te Patua Kino 
* Makea Vakatini I Ariki 
* Makea Vakatini Keu Ariki
* Makea Vakatini Te Pou Ariki, ariki en 1823, durante a primeira viaxe de John Williams a Rarotonga
* Makea Vakatini Manarangi Ariki, tamén coñecido polo nome cristián de Aarona sucedeu a seu pai arredor de 1847, morreu o 19 de agosto de 1893
* Makea Vakatini Tepou o te Rangi Ariki faleido en 1898 
* Makea Vakatini Daniela Ariki, tamén coñecido como Makea Toeta ou Jimmy Te Pou. Casou con Pa Tetianui Ariki 
* Makea Vakatini Ara Ua Te Pou Ariki, irmán máis novo do anterior
* Makea Vakatini Te Pou Ariki 
* Makea Vakatini Ina Ariki 
* Makea Vakatini Joseph Ariki

## Notas
Largo ibérico

[miniatura|300px|Vía de largo ibérico en [Amusco (Palencia).]] 
Denomínase **largo** ou **ancho ibérico** ao largo de 1.668&nbsp;mm que teñen a maioría das vías férreas de España e Portugal.

O largo ibérico utilízase en todas as liñas férreas principais de vía ancha da Península Ibérica, fóra das liñas de alta velocidade, que utilizan o largo estándar europeo de 1.435&nbsp;mm, coñecido como largo internacional.

## Historia 
Discútese a razón pola que se adoptou un largo distinto que no resto de Europa, que utiliza un largo de 1.435&nbsp;mm. A razón máis crible é que a orografía española, ao ser máis accidentada que a do resto de Europa, esixía o uso de locomotoras máis potentes e, polo tanto, de caldeiras maiores, e para manter a estabilidade das locomotoras era necesario un largo de vía maior. Outros din que o emprego de caldeiras maiores aumentaba a presión do vapor sobre os pistóns, feito que se desmentiu posteriormente. Outra razón que se deu, que non é lóxica aínda que si moi popular é que tras a recente invasión francesa tratábase dunha cuestión militar para impedir que os exércitos se movesen rapidamente por medio do ferrocarril nunha hipotética nova invasión.

O goberno decidiu adoptar un largo uniforme en todas as liñas de ferrocarril importantes para facilitar futuras interconexiones entre elas. Este largo de vía foi de 6 pés casteláns, que, cando se adoptou o sistema métrico internacional, resultou ser de 1.672 mm.

Tras a guerra civil, a xestión das liñas de vía ancha pasou ao Estado, para o que fundou a compañía Renfe, actualmente xestionada por Adif. Por esta razón, o largo de 1.668&nbsp;mm, largo ibérico (en portugués, *bitola ibérica*) é coñecido tamén como «*largo RENFE*».

Nalgúns puntos do norte de España, con todo, a orografía é tan abrupta que os desmontes e raios de curvatura que esixiría a vía ancha farían prohibitiva a construción das liñas, polo que se adoptou a vía estreita, con obra e material rodante menores que os que circulaban polo resto das liñas.

A diferenza de largos entre España e Europa dificultou a comunicación, polo que na década de 1980 abordouse a tarefa de modificar o largo de vía. Seguíronse dous camiños: un deles consiste en que cando se fan modernizacións ou reparacións das liñas substitúense as travesas orixinais por travesas de formigón pretensado bivalentes, de modo que, no futuro, a tarefa de cambiar o largo de vía de todas as liñas, faise con tan só cambiar os carrís existentes á posición do largo europeo. O outro camiño consistiu en adoptar o largo europeo desde un principio nas liñas de alta velocidade que se construísen, para que puidesen integrarse facilmente na *Rede Europea de Alta Velocidade*. A desvantaxe desta elección é que os ferrocarrís de Alta Velocidade non poden seguir a outros destinos próximos polas vías de largo ibérico a velocidades normais, como ocorre noutros países, o que en parte se compensa pola posibilidade de ter trens de cambio de largo rápido, como a proporcionada pola patente española Talgo.

## Notas 
## Véxase tamén 
### Outros artigos
*Largo internacional
*Cambio de largo
Os Lameiros

O topónimo **Os Lameiros** pode referirse a:

;En Galiza
***Os Lameiros**, lugar da parroquia de Buscás, no concello de Ordes;
***Os Lameiros**, lugar da parroquia de Navea, no concello da Pobra de Trives;
***Os Lameiros**, lugar da parroquia de Cabreira, no concello de Salvaterra de Miño;
***Os Lameiros**, lugar da parroquia de Samarugo, no concello de Vilalba;
***Os Lameiros de Abaixo**, lugar da parroquia de Ligonde, no concello de Monterroso;
***Os Lameiros de Arriba**, lugar da parroquia de Ligonde, no concello de Monterroso.

## Véxase tamén
### Outros artigos
***Lameirós**, lugar da parroquia de Tardade, no concello de Vilalba.
Lameiro

O termo **lameiro** refírese a un prado ou terreo con auga e herba abundantes, ou con moita lama (lamacento, bulleiro, trollo. Como topónimo pode referirse a:

;En Galiza
***Campo Lameiro**, concello da provincia de Pontevedra;
****Lameiro**, lugar da parroquia do Campo, en dito concello;
***Lameiro**, lugar da parroquia de Campo, no concello de Arzúa;
***Lameiro**, lugar da parroquia de Mougás, no concello de Oia;
***O Lameiro**, lugar da parroquia de Barcala no concello da Baña;
***O Lameiro**, lugar da parroquia de San Román de Montoxo no concello de Cedeira;
***O Lameiro**, lugar da parroquia de Crecente no concello de Crecente;
***O Lameiro**, lugar da parroquia de Añá no concello de Frades;
***O Lameiro**, lugar da parroquia de Mañufe no concello de Gondomar;
***O Lameiro**, lugar da parroquia de Losón no concello de Lalín;
***O Lameiro**, lugar da parroquia de Prógalo no concello de Lugo;
***O Lameiro**, lugar da parroquia de San Fiz de Monfero no concello de Monfero;
***O Lameiro**, lugar da parroquia de Santa Xusta de Moraña no concello de Moraña;
***O Lameiro**, lugar da parroquia de Mandaio no concello de Oza-Cesuras;
***O Lameiro**, lugar da parroquia de Reigosa no concello da Pastoriza;
***O Lameiro**, lugar da parroquia de Arca no concello do Pino;
***O Lameiro**, lugar da parroquia de Gonzar no concello do Pino;
***O Lameiro**, lugar da parroquia de Guláns no concello de Ponteareas;
***O Lameiro**, lugar da parroquia de Corzáns no concello de Salvaterra de Miño;
***O Lameiro**, lugar da parroquia de Amandi no concello de Sober;
***O Lameiro**, lugar da parroquia de Bembrive no concello de Vigo;
***O Lameiro**, lugar da parroquia de Sárdoma no concello de Vigo;
***O Lameiro**, lugar da parroquia de Cea no concello de Vilagarcía de Arousa;
***Lameiro do Monte**, lugar da parroquia de Razamonde, no concello de Cenlle;
***Lameiro Quente**, lugar da parroquia de Entrambosríos, no concello da Merca.

Amais, como apelido ou alcume pode referirse a:

***Xavier Prado Rodríguez**, veterinario e escritor galego, coñecido polo seu alcume '*Prado *Lameiro''''' (1874-1942).

## Véxase tamén
### Outros artigos
Manarangi Tutai Ariki

**Manarangi Tutai Ariki**, nada en 1946,  é unha das catro arikis de Aitutaki (Illas Cook), pertencente á dinastía Manaragi Ariki que tradicionalmente gobernaba no leste da illa, nos distritos de Vaipai e Tauto.

## Traxectoria 
O ariki dos Manaragi Ariki vivía en Nova Zelandia desde había anos, asumindo as súas funcións pero non o título o pai de Tutai tras ser elixido polo *Kopu Ariki*, pero ao se facer vello pasoulle as funcións á súa filla en 1996, finalmente recibiu a investidura  no ano 2000 sucedendo definitivamente a seu primo. Tutai é membro da Cámara dos Ariki e do Consello da Illa de Aitutaki, profesionalmente dedícase ao sector turístico.

## Véxase tamén 
### Ligazóns externas 
*Entrevista en elocal  
*Blog de Manarangi Tutai Ariki
Espiñeira

Como topónimo **Espiñeira** pode referirse a:

;En Galiza
***Espiñeira**, parroquia do concello do Irixo;
****Espiñeira**, lugar de dita parroquia;
***Espiñeira**, lugar da parroquia de Boiro, no concello de Boiro;
***Espiñeira**, lugar da parroquia de Buxán, no concello de Rois;
***Espiñeira**, lugar da parroquia de Pezobrés, no concello de Santiso;
***A Espiñeira**, lugar da parroquia de Cambás, no concello de Aranga;
***A Espiñeira**, lugar da parroquia de San Cosme de Barreiros, no concello de Barreiros;
***A Espiñeira**, lugar da parroquia de Lamas, no concello de Boqueixón;
***A Espiñeira**, lugar da parroquia de Aldán, no concello de Cangas;
***A Espiñeira**, lugar da parroquia de Xesteda, no concello de Cerceda;
***A Espiñeira**, lugar da parroquia de Rioaveso, no concello de Cospeito;
***A Espiñeira**, lugar da parroquia de Santa Cristina, no concello de Cospeito;
***A Espiñeira**, lugar da parroquia de Sistallo, no concello de Cospeito;
***A Espiñeira**, lugar da parroquia de Curtis, no concello de Curtis;
***A Espiñeira**, lugar da parroquia de Mandiá, no concello de Ferrol;
***A Espiñeira**, lugar da parroquia de Vilaronte, no concello de Foz;
***A Espiñeira**, lugar da parroquia de Narla, no concello de Friol;
***A Espiñeira**, lugar da parroquia do Val, no concello de Narón;
***A Espiñeira**, lugar da parroquia de Leira, no concello de Ordes;
***A Espiñeira**, lugar da parroquia de Paderne, no concello de Oza-Cesuras;
***A Espiñeira**, lugar da parroquia de Probaos, no concello de Oza-Cesuras;
***A Espiñeira**, lugar da parroquia de Baltar, no concello da Pastoriza;
***A Espiñeira**, lugar da parroquia de Olveira, no concello de Ribeira;
***A Espiñeira**, lugar da parroquia de Codesoso, no concello de Sobrado;
***O Castro de Espiñeira**, lugar da parroquia do Vilar da Cuíña, no concello da Fonsagrada.

## Véxase tamén
### Outros artigos
Luis Milia

**Luís Milia Méndez**, nado en Xunqueira de Ambía o 21 de xuño de 1948, é un político e farmacéutico galego do PSdeG-PSOE.

## Traxectoria
É farmacéutico en Carballeda de Avia. Militante do PSdeG-PSOE e membro de Unións Agrarias. Foi secretario comarcal do PSdeG no Ribeiro (1985-1988), responsable comarcal e provincial de Unións Agrarias e Presidente do Consello Regulador do Ribeiro (1990-1992). Foi senador por Ourense na V lexislatura (1993-1996). 

Encabezou a candidatura do PSdeG-PSOE en Carballeda de Avia nas eleccións municipais de 1987 e foi elixido concelleiro. Repetiu candidatura nas municipais de 1991, 1995 e 1999 e foi mellorando progresivamente os seus resultados, quedando a tan só un concelleiro de gañar na última ocasión. A marcha de 2 concelleiros do equipo de goberno do PPdeG a finais de 2000, conduciu a unha moción de censura en marzo de 2001 que desaloxou ao alcalde Ernesto Martínez Fernández e que lle outorgou a alcaldía do concello grazas ao apoio dunha concelleira expopular. En virtude do Pacto de Antitransfuguismo abandonou o PSdeG, e fundou a formación independente Veciños Unidos por Carballeda (VUCAR). Nas municipais de 2003 encabezou o VUCAR e revalidou a alcaldía con maioría absoluta. 

En novembro de 2006 volveu ó PSdeG, á fronte do cal revalidou a alcaldía con maioría absoluta nas municipais de 2007. Volveu gañar as municipais de 2011 e 2015 por maioría absoluta encabezando a lista do PSdeG-PSOE. Foi membro da Comisión Executiva da FEGAMP (2015-2019). Revalidou a alcaldía, novamente con maioría absoluta, nas municipais de 2019 e 2023.

## Vida persoal 
O seu irmán era o tamén farmacéutico Tomás Milia, quen morreu asasinado en outubro de 2013.

## Notas 
## Véxase tamén 
### Outros artigos 
* Lista de senadores galegos desde a Transición
* Eleccións municipais en Carballeda de Avia
### Ligazóns externas
*Ficha no Senado
San Vicenzo, A Baña, A Baña

**San Vicenzo** é un lugar da parroquia da Baña no concello coruñés da Baña na comarca da Barcala. Segundo o Instituto Nacional de Estadística en 2016 tiña 280 habitantes (133 homes e 147 mulleres), 63 menos ca en 2009 (167 homes e 176 mulleres).

É a capital do concello, polo que acolle diversos servizos como a casa consistorial, o CPI Avelino Pousa, a escola de música, o centro médico, a Casa da Cultura (obra pía), o Colexio Cuba (actual rexistro), o campo de fútbol de Cartas ou o pavillón de deportes. No lugar están tamén a igrexa parroquial e a capela das Dores (obra pía).

## Paisaxe 
Sitúase na zona central da parroquia rodeada polo río Baña e polo río de Suevos. O núcleo urbano de San Vicenzo basea as súas principais características na existencia de servizos urbanísticos e de numerosos equipamentos que regulan diariamente a actividade municipal. No medio urbano destaca a presenza de edificacións colectivas con tipoloxías urbanas, sobre todo arredor do antigo trazado da estrada AC-444.

En canto a paisaxe agrícola trátase de cultivos extensivos e de horta en parcelas de tamaños desiguais, algunhas bastante pequenas a pesar da concentración parcelaria e nun estado de traballos importante.

## Notas
## Lugares e parroquias
### Lugares da Baña
### Parroquias da Baña
Antonio Rodríguez Rodríguez

**Antonio Rodríguez Rodríguez**, nado en Airoá de Beacán (A Peroxa) o 27 de maio de 1944 e finado o 22 de xaneiro de 2026, foi un mestre e político galego do PSdeG-PSOE.

## Traxectoria 
Foi mestre e perito mercantil. Foi secretario xeral de Benposta-Nación de los Muchachos e representante provincial dos mestres estatais nas eleccións oficiais do Ministerio de Educación e Ciencia en 1976.

Foi secretario xeral do PSdeG-PSOE entre 1982 e 1985, presidente do PSdeG-PSOE de 1985 a 1988, membro do comité federal do PSOE entre 1982 e 1994 e presidente da Fundación Celso Emilio Ferreiro desde 1985. Foi deputado ao Congreso pola Provincia de Ourense entre 1979 e 1993 e senador en 1996 (VI lexislatura). Foi membro do consello da CRTVG dende 2002.

Finou o 22 de xaneiro de 2026.

## Notas 
## Véxase tamén 
### Bibliografía 
* 
### Outros artigos 
* Lista de senadores galegos desde a Transición
### Ligazóns externas 
*Ficha no Congreso dos Deputados
*Ficha no Senado
Fundación Elektroanyske Letteren Fryslân

A **Fundación Elektroanyske Letteren Fryslân** é unha fundación cultural frisoa que ten como obxectivo a tradución de grandes obras da literatura mundial para poñelas a disposición do lector frisón tanto en formato de libro como en Internet. Entre os seus obxectivos está a tradución das obras completas de William Shakespeare e de Friedrich Nietzsche. O seu presidente é o filólogo e escritor Erik Hoekstra.

## Traducións 
**Utopia* de Thomas More, tradución de P.W. Brouwer
*''Lof fan 'e healwizens* (Moriae encomium) de Erasmo, tradución de P.W. Brouwer
**Karel ende Elegast*, tradución de Klaas Bruinsma
*Beatrys (*Beatrijs*), tradución de Klaas Bruinsma
*Kening Lear (*King Lear*) de William Shakespeare), tradución de Douwe Kalma
**Trije komeedzjes van William Shakespeare*, tradución de Douwe Kalma
*Dat sei Zarathustra (*Also sprach Zarathustra*) de Friedrich Nietzsche, tradución de Eric Hoekstra
*Oarekant goed en kwea (*Jenseits von Gut und Böse*) de Friedrich Nietzsche, vertaling van Eric Hoekstra
**Hear Hawain en de griene ridder*, tradución de Klaas Bruinsma
*Maaie (*Mei*) de Herman Gorter, tradución de Klaas Bruinsma
**Hadewych*, tradución de Klaas Bruinsma
**Divina commedia* de Dante, tradución de P.W. Brouwer
*De fizioenen fan Mary (*The Vision'') de Dean Koontz, tradución de Henk Wolf

## Véxase tamén 
### Ligazóns externas
*Stifting Elektroanyske Letteren Fryslân  .
Ernesto Valverde

**Ernesto Valverde Tejedor**, nado en Viandar de la Vera (Cáceres) o 9 de febreiro de 1964, é un exfutbolista español&nbsp;e actual adestrador de fútbol. Xogaba de dianteiro e foi internacional coa selección española.

## Traxectoria 
O 3 de decembro&nbsp;de 2012&nbsp;foi anunciado como adestrador do Valencia CF, en substitución de Mauricio Pellegrino.

O 29 de maio de 2017 fíxose oficial a súa contratación polo FC Barcelona, firmando por dous anos e un terceiro opcional. Chegaba ao club culé en substitución de Luis Enrique, que decidira non continuar como adestrador do Barcelona. O 13 de xaneiro de 2020 foi cesado, logo de quedar eliminado na semifinal da Supercopa de España 2020 fronte o Atlético de Madrid (2–3). Foi substituído por Quique Setién. O seu palmarés co Barcelona consta de dúas ligas (2017–18, 2018–19) , unha Copa do Rei (2017–18) e unha Supercopa de España (2018).

## Palmarés 
### Xogador 
;Barcelona
* **Copa do Rei (1):** 1989/90.
* **Recopa de Europa (1):** 1988/89.

### Adestrador 
;Olympiakos
* **Superliga de Grecia (3):** 2008/09, 2010/11, 2011/12.
* **Copa de Grecia (2):** 2008/09, 2011/12.

;Athletic Club
* **Copa do Rei (1):** 2023/24.
* **Supercopa de España (1):** 2015.

;Barcelona
* **Primeira División (2):** 2017/18, 2018/19.
* **Copa do Rei (1):** 2017/18.
* **Supercopa de España (1):** 2018.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com 
* Datos do xogador en futbol.sportec.es
Fryske Anjer

**Fryske Anjer** é un premio organizado anualmente desde 1992 polo Prins Bernhard Cultuurfonds Fryslân para recoñecer unha personalidade, organización ou institución que traballase pola cultura ou a natureza frisoa, conta cunha dotación de 2500 euros e un afinete deseñado pola artista Antonia Talamini.

## Premiados 
* 1992 - Rients Gratama, comediante
* 1993 - Oerol, festival de teatro
* 1994 - Iepenloftspul Jorwert, teatro ao aire libre
* 1995 - Frysk Fanfare Orkest
* 1996 - Thom Mercuur, galerista
* 1997 - Dansgroep Duende, grupo de baile da coreógrafa Grietine Molenbuur
* 1998 - Centrum voor Film in Friesland, organizador do Noordelijk Film Festival
* 1999 - Stellingwarver Schrieversronte, instituto da fala e cultura stellingwarfs (dialecto do baixo alemán)
* 2000 - Johan de Jong; Nanne Kalma, músicos folk
* 2001 - Koninklijke Tichelaar Makkum, empresa de cerámica
* 2002 - Museo Marítimo de Frisia
* 2003 - Jos Thie, director artístico do grupo de teatro Tryater
* 2004 - Corina van Eijck, directora artísitica da Opera Spanga
* 2005 - Ben Scheper, programador da fundación de jazz Hothouse Redbad
* 2006 - Bernard Smilde, teólogo e músico
* 2007 - Baukje Wytsma, poeta e autor de literatura infantil
* 2008 - Museo de Cerámica Princessehof,
* 2009 - Hindrik van der Meer, escritor
* 2010 - Herma Bovenkerk, directora do Beeldhouwcentrum, pola súa promoción da escultura

## Véxase tamén 
### Ligazóns externas 
*Páxina oficial do Fryske Anjer
Isaac Vila

**Isaac Vila Rodríguez**, nado en Xinzo de Limia o 4 de xuño de 1936, é un político galego do PPdeG.

## Traxectoria 
Mestre de profesión, empresario, director de banca e xefe de zona. Foi elixido alcalde de Xinzo de Limia nas primeiras eleccións democráticas tras lograla maioría simple á fronte da UCD. Nas municipais de 1983 encabezou a candidatura de Coalición Galega e foi reelixido alcalde cunha ampla maioría absoluta. Foi reelixido nas municipais de 1987 á fronte da coalición de Alianza Popular e Centristas de Galicia, novamente cunha ampla maioría absoluta. En 1989 resultou elixido senador por Ourense para a V Lexislatura (1989-1993), nas listas da coalición do PPdeG e Centristas de Galicia. Nas municipais de 1991 encabezou a candidatura de Conerxencia Centrista e foi reelixido con maioría simple. En decembro de 1991 pasou a formar parte do PPdeG trala integración neste do seu partido Centristas de Galicia. Nas eleccións municipais de 1995 revalidou a alcaldía con maioría absoluta á fronte do PPdeG. Nesa lexislatura foi condenado e inhabilitado pola Xustiza para o desempeño de cargo público, polo que renunciou á alcaldía en decembro de 1997 e foi substituído na alcaldía por Ramón de la Fuente Galván. Durante o seu período na alcaldía foi chegou a ser deputado e vicepresidente da Deputación de Ourense. Tras cumprila condena, nas municipais de 2003 encabezou a candidatura do PPdeG e foi elixido alcalde con maioría absoluta. Volveu ser senador dende 2004 ata 2008. Nas municipais de 2007 foi reelixido alcalde con maioría absoluta. En marzo de 2010 volveu ser senador en substitución dunha compañeira. O 11 de outubro de 2010 dimitiu como alcalde de Xinzo ante o pleno municipal e resultou elixido como novo alcalde o seu compañeiro Antonio Pérez Rodríguez.

## Véxase tamén 
### Outros artigos 
* Lista de senadores galegos desde a Transición
* Eleccións municipais en Xinzo de Limia

### Ligazóns externas
* Ficha no Senado
* Resultados das eleccións locais en Xinzo de Limia
Lol Tolhurst

**Laurence Andrew Tolhurst** (nado o 3 de febreiro de 1959) é un dos membros fundadores e antigo batería e teclista da banda inglesa The Cure. Deixou o grupo en 1989 e traballou posteriormente na banda Presence e no seu actual proxecto Levinhurst, unha contracción dos apelidos de Lol e a súa muller, a vocalista Cindy Levinsons.

## Traxectoria 
Tolhurst foi un dos co-fundadores de The Cure, e como o seu batería axudou a compoñer e a gravar os álbums *Three Imaginary Boys*, ''Boys Don't Cry*, *Seventeen Seconds*, *Faith* e *Pornography*. Despois da xira deste último en 1982 Tolhurst asumiu o traballo de teclista.

Despois da súa saída de The Cure, Tolhurst e Gary Biddles, que traballara anteriormente con Simon Gallup en Fools Dance, formaron a banda de curta vida Presence, que só editou un álbum chamado *Inside*. Anos máis tarde dixo que o grupo gravara un segundo álbum, pero era moi pouco probable que chegase a ver a luz. En 1994, demandou a Robert Smith e a Fiction Records polos pagos de *royalties*, e tamén reclamou a propiedade conxunta do nome "The Cure" xunto con Smith. Finalmente perdeu despois dunha longa batalla legal. Tamén traballou como produtoras a producer para o álbum de estrea de And Also the Trees.

A principios dos anos 2000, Tolhurst e a súa segunda muller, Cindy Levinson, formaron unha banda chamada Levinhurst. Poucos meses antes da esdición do seu primeiro álbum, Tolhurst dixo nunha entrevista que se reconciliara con Robert Smith e que eran amigos novamente. Pouco despois, Levinhurst editou o álbum *Perfect Life*. Dende entón a banda editou un EP chamado *The Grey*, cunha versión de "All Cats Are Grey" de The Cure e dous temas máis. O seu segundo álbum, *House by the Sea*, lanzouse en abril do 2007 e o terceiro, *Blue Star*, que contaba con Michael Dempsey, o baixista orixinal de The Cure, apareceu en xuño do 2009.

Recentemente compuxo música para o documental *9,000 Needles*, e actualmente está realizando unha xira mundial con Levinhurst para promocional *Blue Star*. A segunda parte da xira europea *Blue Star Over Europe'' foi en outubro do 2010 e continuar´coa parte americana na primavera do 2011.